
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 249 

25 Φεβρουάριου 2005 


ΑΠΟΦΑΣΕΙ Σ 

Αριθ. 33072 

Πρόγραμμα απόκτησης εργασιακής εμπειρίας (δΐαρβ) 
στους Οργανισμούς Κοινωνικής Ασφάλισης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη : 

1. Τις διατάξεις της παραγράφου 4 του άρθρου 16 του Ν. 
1558/1985 «Κυβέρνηση και Κυβερνητικά Όργανα» (ΦΕΚ 
137Α). 

2. Τις διατάξεις του Ν.Δ. 212/1969 « Περί Οργανώσεως 
και Διοικήσεως του Οργανισμού Απασχολήσεως Εργατι¬ 
κού Δυναμικού» (ΦΕΚ 112/Α/1969). 

3. Τις διατάξεις του Π.Δ 368/1989 «Οργανισμός του 
Υπουργείου Εργασίας» (ΦΕΚ 163 Α). 

4. Τις διατάξεις του Ν. 2434/1996 (ΦΕΚ/188/Α) «Μέτρα 
πολιτικής για την απασχόληση και την επαγγελματική εκ¬ 
παίδευση και κατάρτιση και άλλες διατάξεις». 

5. Τις διατάξεις των παρ. 1 και 15 του άρθρου 20 του Ν. 
2639/1998 «Ρύθμιση εργασιακών σχέσεων, σύσταση Σώ¬ 
ματος Επιθεώρησης Εργασίας και άλλες διατάξεις» (ΦΕΚ 
205/Α/2.9.1998). 

6. Τις διατάξεις της παραγρ. 12 του άρθρου 32 του Ν. 
3232/2004 «Θέματα Κοινών. Ασφάλισης και άλλες διατά¬ 
ξεις» (ΦΕΚ48/Α/12.2.2004),όπωςτροποποιήθηκεμετο άρ¬ 
θρο 13 του Ν. 3302/2004 (ΦΕΚ 267/Α/28.12.2004). 


7. Τις διατάξεις του άρθρου 27 του Ν. 2081/1992 (ΦΕΚ 
154/Α/1992) που προστέθηκε το άρθρο 29 του Ν. 1558/ 
1985 (ΦΕΚ 137/Α) όπως τροποποιήθηκε με το άρθρο 1 του 
Ν. 2469/1997 (ΦΕΚ38/Α). 

8. Την αναγκαιότητα παρέμβασης του ΟΑΕΔ στην αγορά 
εργασίας για την απόκτηση πρακτικής εμπειρίας ανέργων 
πτυχιούχων και αποφοίτων σχολών νεοεισερχομένων στην 
αγορά εργασίας. 

9. Την υπ’ αριθμ. 3203/30.11.2004 απόφαση του Δ.Σ. του 
ΟΑΕΔ (αριθμ. συνεδρ. 47/30.11.2004) που μας κοινοποιή¬ 
θηκε με το υπ’ αριθμ. Β132081/9.12.2004 έγγραφό του. 

10. Τις διατάξεις του Π.Δ.81/2002 (57/Α) «Συγχώνευση 
των Υπουργείων Εθνικής Οικονομίας και Οικονομικών σε 
Υπουργείο Οικονομίας και Οικονομικών». 

11. Το γεγονός ότι από τις διατάξεις της παρούσας κοι¬ 
νής υπουργικής απόφασης δεν προκαλείται δαπάνη σε βά¬ 
ρος του Κρατικού Προϋπολογισμού. 

12. Την υπ’ αριθμ. 14650/Δ10Ε85 απόφαση του Πρωθυ¬ 
πουργού και του Υπουργού Οικονομίας και Οικονομικών 
«Καθορισμός αρμοδιοτήτων Υφυπουργών Οικονομίας και 
Οικονομικών» (519/Β/17.3.2004), αποφασίζουμε: 

Καταρτίζουμε πρόγραμμα απόκτησης εργασιακής 
εμπειρίας (δίαρα) 2.867 ανέργων ηλικίας 22-40 ετών, στις 
υπηρεσίες των Οργανισμών Κοινωνικής Ασφάλισης. 

1. ΣΚΟΠΟΣ ΤΟΥ ΠΡΟΓΡΑΜΜΑΤΟΣ 

Το πρόγραμμα αφορά την απασχόληση 2.867 ανέργων 
(εγγεγραμμένων στα μητρώα ανέργων του Ο.Α.Ε.Δ.) στις 
διοικητικές υπηρεσίες και τις μονάδες υγειονομικής περί¬ 
θαλψης των Οργανισμών Κοινωνικής Ασφάλισης ανά την 
Ελλάδα, για χρονική περίοδο δεκαοκτώ (18) μηνών, σύμ¬ 
φωνα με τον ακόλουθο πίνακα: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΟΡΓΑΝΙΣΜΟΣ 

ΚΟΙΝΩΝΙΚΗΣ 

ΑΣΦΑΛΙΣΗΣ 

ΚΑΤΗΓΟΡΙΑ ΠΕ-ΤΕ 

ΚΑΤΗΓΟΡΙΑ ΔΕ 

ΣΥΝΟΛΑ 

ΙΚΑ -ΤΕΑΜ 

(ΔΙΟΙΚΗΤΙΚΟΙ ΑΤΤΙΚΗ) 

268 

330 

598 

ΙΚΑ -ΤΕΑΜ 
(ΔΙΟΙΚΗΤΙΚΟΙ 
ΥΠΟΛΟΙΠΗ ΕΛΛΑΔΑ) 

309 

463 

772 

ΙΚΑ -ΤΕΑΜ 
(ΥΓΕΙΟΝΟΜΙΚΟΙ 
ΑΤΤΙΚΗ) 

164 

82 

246 

ΙΚΑ -ΤΕΑΜ 
(ΥΓΕΙΟΝΟΜΙΚΟΙ 
ΥΠΟΛΟΙΠΗ ΕΛΛΑΔΑ) 

143 

100 

243 

ΙΚΑ -ΤΕΑΜ 
ΣΥΝΟΛΟ 

884 

975 

1859 

ΟΓΑ ΑΤΤΙΚΗ 

62 

100 

162 

ΟΓΑ ΥΠΟΛΟΙΠΗ 
ΕΛΛΑΔΑ 

43 

45 

88 

ΟΓΑ ΣΥΝΟΛΟ 

105 

145 

250 

ΤΣΑΥ ΑΤΤΙΚΗ 

92 

34 

126 

ΤΣΑΥ ΥΠΟΛΟΙΠΗ 
ΕΛΛΑΔΑ 

32 

- 

32 

ΤΣΑΥ ΣΥΝΟΛΟ 

124 

34 

158 

ΛΟΙΠΟΙ ΟΡΓΑΝΙΣΜΟΙ 
ΚΟΙΝ. ΑΣΦΑΛΙΣΗΣ 
ΑΤΤΙΚΗ 

100 

200 

300 

ΛΟΙΠΟΙ ΟΡΓΑΝΙΣΜΟΙ 
ΚΟΙΝ. ΑΣΦΑΛΙΣΗΣ 
ΥΠΟΛΟΙΠΗ ΕΛΛΑΔΑ 

100 

200 

300 

ΛΟΙΠΟΙ ΟΡΓ. 

ΚΟΙΝ. ΑΣΦ. ΣΥΝΟΛΟ 

200 

400 

600 

ΓΕΝΙΚΟ ΣΥΝΟΛΟ 

1.313 

1.554 

2.867 


Σκοπός του προγράμματος είναι: 

• Η απόκτηση εργασιακής εμπειρίας, η προσαρμογή των 
επαγγελματικών προσόντων στην εξέλιξη και τις ανάγκες 
της αγοράς εργασίας στον τομέα της ειδίκευσής τους, 
ανέργων πτυχιούχων Α.Ε.Ι., Τ.Ε.Ι., διπλωματούχων Ι.Ε.Κ., 
αποφοίτων Λυκείου Γενικής Εκπαίδευσης, Τ.Ε.Λ., Ε.Π.Λ. 
Τ.Ε.Ε. Β' Κύκλου. 

• Η εξυπηρέτηση των υπηρεσιακών αναγκών των Οργα¬ 
νισμών Κοινωνικής Ασφάλισης στην διεκπεραίωση των ερ¬ 
γασιών χορήγησης ασφαλιστικών παροχών. 

• Η εξυπηρέτηση των υπηρεσιακών αναγκών των μονά¬ 
δων πρωτοβάθμιας και δευτεροβάθμιας υγειονομικής πε¬ 
ρίθαλψης των Οργανισμών Κοινωνικής Ασφάλισης. 

2. ΔΙΑΡΚΕΙΑ ΠΡΟΓΡΑΜΜΑΤΟΣ 

Η διάρκεια του προγράμματος ορίζεται στους δεκαοκτώ 
(18) μήνες, έκτων οποίων ένας (1) μήνας αφορά θεωρητι¬ 
κή και πρακτική ενημέρωση, καθώς και εξοικείωση με το 
εργασιακό περιβάλλον και δεκαεπτά (17) μήνες αφορούν 
τοποθέτηση σε θέσεις του τομέα της ειδίκευσής τους για 
απόκτηση εργασιακής εμπειρίας. 

3. ΔΙΚΑΙΟΥΧΟΙ ΦΟΡΕΙΣ ΥΛΟΠΟΙΗΣΗΣ 

Υπεύθυνος φορέας για την υλοποίηση, διαχείριση, πα¬ 
ρακολούθηση, αξιολόγηση και έλεγχο του προγράμματος 
ορίζεται ο Ο.Α.Ε.Δ. 

Δικαιούχοι φορείς υλοποίησης ορίζονται οι αναφερόμε- 
νοι Οργανισμοί Κοινωνικής Ασφάλισης. 

4. ΚΑΤΑΝΟΜΗ ΘΕΣΕΩΝ ΚΑΙ ΕΙΔΙΚΟΤΗΤΩΝ 

Η κατανομή των θέσεων και των ειδικοτήτων των λοιπών 
οργανισμών κοινωνικής ασφάλισης στις Διοικητικές περι¬ 
φέρειες της χώρας, καθώς και η όποια ανακατανομή των 
θέσεων και ειδικοτήτων όλων των οργανισμών κοινωνικής 
ασφάλισης που αναφέρονται στην παράγραφο ένα (1) της 
παρούσας απόφασης, γίνεται με απόφαση του Υπουργού 
Απασχόλησης και Κοινωνικής Προστασίας, μετά από εισή¬ 


γηση του Δ.Σ. του ΟΑΕΔ, αφού προηγηθεί πρόταση των Δι¬ 
οικήσεων των Οργανισμών Κοινωνικής Ασφάλισης προς το 
Δ.Σ. του ΟΑΕΔ. 

5. ΕΠΩΦΕΛΟΥΜΕΝΟΙ ΑΝΕΡΓΟΙ 

Επωφελούμενοι του προγράμματος, ανά εκπαιδευτική 
κατηγορία θα είναι: 

Α'κατηγορία: 1313πτυχιούχοιΑ.Ε.Ι. -Τ.Ε.Ι., ηλικίας μέχρι 
40 ετών (γεννημένοι μετά την 1/1/64) και 

Β' κατηγορία: 1554 διπλωματούχοι Ι.Ε.Κ., απόφοιτοι Λυ¬ 
κείου Γενικής Εκπαίδευσης, Τ.Ε.Λ., Ε.Π.Λ. Τ.Ε.Ε. Β' Κύκλου 
ή ισότιμων τίτλων σπουδών ημεδαπής ή αλλοδαπής, ηλι¬ 
κίας από 22 μέχρι 40 ετών (γεννημένοι μετά την 1.1.1964 
και πριν την 1.1.1983). 

Από τις ως άνω θέσεις ποσοστό 60% θα καλυφθεί από γυ¬ 
ναίκες και 40% από άνδρες. 

Στο πλαίσιο της πολιτικής πρόληψης της μακροχρόνιας 
ανεργίας: 

• Τουλάχιστον 67% θα καλυφθεί από ανέργους οι οποίοι 
είναι εγγεγραμμένοι στα μητρώα ανέργων των Υπηρεσιών 
του Ο.Α.Ε.Δ. μέχρι6 μήνες (τουςτελευταίους 8 μήνες), όσοι 
είναι ηλικίας μέχρι 25 ετών και μέχρι 12 μήνες (τους τελευ¬ 
ταίους 16 μήνες) όσοι είναι ηλικίας 25 ετών και άνω. 

Στο πλαίσιο της πολιτικής καταστολής της μακροχρόνιας 
ανεργίας: 

• Έως 33% θα καλυφθεί από ανέργους οι οποίοι είναι εγ¬ 
γεγραμμένοι από 6 μήνες και άνω, όσοι είναι ηλικίας μέχρι 
25 ετών και από 12 μήνες και άνω, όσοι είναι ηλικίας 25 ετών 
και άνω. 

6. ΠΡΟΫΠΟΘΕΣΕΙΣ 

Οι παραπάνω δικαιούχοι του Προγράμματος θα πρέπει: 

• Να είναι άνεργοι, επιδοτούμενοι ή μη, να διαθέτουν 
δελτίο ανεργίας σε ισχύ και να έχει συμπληρωθεί το Ατομι¬ 
κό Σχέδιο Δράσης. 

• Να έχουν την Ελληνική υπηκοότητα ή την υπηκοότητα 
κράτους μέλους της Ευρωπαϊκής Ένωσης ή να είναι Έλ¬ 
ληνες ομογενείς που απασχολούνται νόμιμα στην Ελλάδα. 

• Οι πτυχιούχοι Σχολών της αλλοδαπής πρέπει να είναι 
κάτοχοι αντίστοιχων ισότιμων τίτλων σπουδών, αναγνωρι¬ 
σμένων από το ΔΙΚΑΤΣΑ. 

• Οι άνδρες υποψήφιοι να έχουν εκπληρώσει τις στρα¬ 
τιωτικές τους υποχρεώσεις ή να έχουν απαλλαγεί νόμιμα. 

7. ΔΙΑΔΙΚΑΣΙΑ ΥΠΟΒΟΛΗΣ 

Οι άνεργοι που επιθυμούν να ενταχθούν στο πρόγραμμα 
θα υποβάλλουν μόνο μια «αίτηση εκδήλωσης ενδιαφέρο¬ 
ντος - υπεύθυνη δήλωση» (που θα παραλάβουν από τις 
Υπηρεσίες Απασχόλησης του Ο.Α.Ε.Δ., στις οποίες είναι 
εγγεγραμμένοι από την ιστοσελίδα του Οργανισμού). Κά¬ 
θε υποψήφιος μπορεί να υποβάλλει μόνο μία αίτηση και για 
ένα μόνο Νομό, την οποία θα αποστείλει στην Τ.Υ. ΠΡΟ¬ 
ΓΡΑΜΜΑΤΩΝ 5ΤΑΟΕ Ταχυδρομική δ/νση Γ. Λύρα 140 Ν. 
Κηφισιά Τ.Κ. 14564. 

Η προθεσμία υποβολής αιτήσεων θα καθοριστεί με εγκύκλιο 
του Ο.Α.Ε.Δ., η οποία θα δημοσιευτεί στον ημερήσιο τύπο. 

Ακολούθως, οι επιλεγέντες και μόνο, άνεργοι θα απο- 
στείλουν (στην ίδια ταχυδρομική διεύθυνση) τα παρακάτω 
δικαιολογητικά (εφόσον τα επικαλούνται στην αίτηση - 
υπεύθυνη δήλωσή τους), το πολύ πέντε μέρες μετά την 
υπογραφή του σχετικού Συμφωνητικού: 

• Αναγνωρισμένο τίτλο σπουδών (επικυρωμένη φωτοτυ¬ 
πία). 

Οι κάτοχοι τίτλων σπουδών της αλλοδαπής θα πρέπει να 
προσκομίσουν βεβαίωση ισοτιμίας από το ΔΙΚΑΤΣΑ, ή άλ¬ 
λου αρμόδιου φορέα. 

Οι απόφοιτοι Α.Ε.Ι., Τ.Ε.Ι., οι οποίοι δεν μπορούν να προ¬ 
σκομίσουν τίτλο σπουδών επειδή δεν έχουν ορκιστεί είναι 
δυνατό να παρακολουθήσουν το πρόγραμμα εφόσον προ¬ 
σκομίσουν βεβαίωση της σχολής με την αναλυτική βαθμο¬ 
λογία τους από την οποία να προκύπτει ότι ολοκλήρωσαν 
τις σπουδές τους. 

Οι απόφοιτοι των Ι.Ε.Κ. θα πρέπει να προσκομίσουν πι¬ 
στοποιημένο τίτλο σπουδών από τον Ο.Ε.Ε.Κ. 

• Δελτίο αστυνομικής ταυτότητας (επικυρωμένη φωτο¬ 
τυπία). 

• Πιστοποιητικό οικογενειακής κατάστασης (δεν αφορά 
άγαμους). 

• Οι Έλληνες ομογενείς θα πρέπει να προσκομίσουν τα 
απαραίτητα έγγραφα τα οποία θα δηλώνουν το νόμιμο δι¬ 
καίωμα παραμονής και απασχόλησής τους στην Ελλάδα. 

• Βεβαίωση παρακολούθησης προγράμματος κατάρτι¬ 
σης στην πληροφορική διάρκειας 100 ωρών και άνω μετά 
την απόκτηση του βασικού τους τίτλου (για το διοικητικό 
προσωπικό). 

• Βεβαίωση παρακολούθησης προγράμματος κατάρτι¬ 
σης στο γνωστικό αντικείμενο της ειδικότητάς τους, διάρ¬ 
κειας 100 ωρών και άνω μετά την απόκτηση του βασικού 
τους τίτλου (για το διοικητικό προσωπικό). 

• Επικυρωμένα αντίγραφα από αναγνωρισμένα διπλώ¬ 
ματα ξένων γλωσσών. 

• Πιστοποιητικό τύπου Α' ότι εκπλήρωσαν τις στρατιωτι¬ 
κές τους υποχρεώσεις ή βεβαίωση για νόμιμη απαλλαγή 
τους (γιατους άνδρες). 

8. ΜΟΡΙΟΔΟΤΗΣΗ ΑΝΕΡΓΩΝ 

Κάθε αίτηση βαθμολογείται με βάση τα παρακάτω κριτήρια: 

α) Ανεργία 

• Από 1 έως 3 μήνες ανεργίας: 10 μόρια. 

• Από 3 έως 6 μήνες ανεργίας: 10 μόρια. 

• Από 6 έως 9 μήνες ανεργίας: 10 μόρια. 

• Από 9 μήνες και άνω: 10 μόρια. 


β) Ηλικία 

• Πτυχιούχοι Α.Ε.Ι. - Τ.Ε.Ι., για κάθε επιπλέον χρόνο συ¬ 
μπληρωμένο μετά το 24ο έτος: 1 μόριο. 

• Διπλωματούχοι Ι.Ε.Κ. (μετά το Λύκειο), απόφοιτοι Λυ¬ 
κείου Γενικής Εκπαίδευσης, απόφοιτοι Τ.Ε.Λ., Ε.Π.Λ., 
Τ.Ε.Ε. Β' Κύκλου ή ισότιμου τίτλου σπουδών ημεδαπής ή 
αλλοδαπής, για κάθε επιπλέον χρόνο συμπληρωμένο μετά 
το 22ο έτος: 1 μόριο. 

Ως χρόνος υπολογισμού για τη μοριοδότηση της ηλικίας 
λογίζεταιη ημερομηνία γέννησης μέχρι καιτηνημερομηνία 
υποβολής της αίτησης. 

γ) Οικογενειακή κατάσταση 

Έγγαμος: 5 μόρια. 

Κάθε τέκνο (αξιολογούνται μέχρι 3 τέκνα): 5 μόρια. 

δ) Βαθμός πτυχίου 

• Πτυχιούχοι Α. Ε. I. -Τ.Ε.Ι., η βαθμολογία του πτυχίου επί 4. 

• Διπλωματούχοι Ι.Ε.Κ. (μετά το Λύκειο), απόφοιτοι Λυ¬ 
κείου Γενικής Εκπαίδευσης, απόφοιτοι Τ.Ε.Λ., Ε.Π.Λ., 
Τ.Ε.Ε. Β’ Κύκλου ή ισότιμου τίτλου σπουδών ημεδαπής ή 
αλλοδαπής η βαθμολογία του πτυχίου επί 2. 

ε) Πρόσθετες γνώσεις 

• Πρόγραμμα κατάρτισης 100 ωρών και άνω (αξιολογεί¬ 
ται μόνο ένα Πρόγραμμα) σε θέματα πληροφορικής: 10 μό¬ 
ρια (μόνο για το διοικητικό προσωπικό). 

• Πρόγραμμα κατάρτισης 100 ωρών και άνω (αξιολογείται 
μόνο ένα Πρόγραμμα) στο γνωστικό αντικείμενο της ειδικό¬ 
τητάς τους: 10 μόρια (μόνο για το διοικητικό προσωπικό). 

• Γνώση ξένων γλωσσών, επιπέδου Ι_ο\λ/θγ ή αντίστοιχου 
και άνω: 5 μόρια (αξιολογούνται μέχρι 2 γλώσσες). 

Η τελική μοριοδότηση των υποψηφίων ασκούμενων θα 
προκύψει από το άθροισμα των παραγράφων (α) έως και 
(ε) και θα γίνει ξεχωριστά σε δύο διαφορετικούς πίνακες (Α’ 
και Β’ κατηγορία), για το διοικητικό προσωπικό και σε πίνα¬ 
κες ανά ειδικότητα για το υγειονομικό προσωπικό. 

Σε περίπτωση ισοβαθμίας προηγούνται οι έχοντες πε¬ 
ρισσότερα μόρια στο κριτήριο της οικογενειακής κατάστα¬ 
σης και ακολούθως, στο κριτήριο της ανεργίας. 

9. ΙΔΙΩΤΙΚΟ ΣΥΜΦΩΝΗΤΙΚΟ 

Πριν την ένταξή του/της ασκούμενου/ης στο πρόγραμμα 
θα υπογράφεται Συμφωνητικό Συνεργασίας μεταξύ του 
Ο.Α.Ε.Δ., της τοπικής υπηρεσίας του Ασφαλιστικού Οργα¬ 
νισμού και του/της. 

Το Συμφωνητικό Συνεργασίας περιλαμβάνει: 

• Νομικόπλαίσιο. 

• Πλήρη στοιχεία του/της ασκούμενου/ης. 

• Ακριβή διάρκεια της εργασιακής εμπειρίας. 

• Θέση για απόκτηση εργασιακής εμπειρίας που θα κα¬ 
λύψει ο/η ασκούμενος/η. 

• Όρους του προγράμματος. 

• Δυνατότητα διακοπής του. 

10. ΥΠΟΒΟΛΗ ΔΙΚΑΙΟΛΟΓΗΤΙΚΩΝ ΚΑΤΑ ΤΗΝ ΥΛΟΠΟΙ¬ 
ΗΣΗ ΤΟΥ ΠΡΟΓΡΑΜΜΑΤΟΣ 

Οι υπηρεσίες των Οργανισμών Κοινωνικής Ασφάλισης, 
υποχρεούνται να υποβάλλουν (στην Τεχνική Γραμματεία 
Βΐαρο): 

• Μηνιαίο δελτίο παρουσίας του ασκούμενου (εντός του 
πρώτου δεκαήμερου του επόμενου μήνα, το οποίο θα πε¬ 
ριλαμβάνει τις ημέρες παρακολούθησης του προγράμμα¬ 
τος). 

• Έκθεση αξιολόγησης προόδου του ασκούμενου με το 
πρόγραμμα εργασιακής προσαρμογής της, καθώς και έκ¬ 
θεση αξιολόγησης του προγράμματος (μετά τη λήξη της 
Σύμβασης και όχι πέραν του διμήνου από λήξης της). 

Ο ασκούμενος υποχρεούται να υποβάλλει: 

• Έκθεση αξιολόγησης του προγράμματος (μετά το πέ- 

ρας της απόκτησης εργασιακής εμπειρίας και όχι πέραν 
του διμήνου). 

Η τελευταία πληρωμή θα γίνεται εφόσον ο ασκούμενος 
μετά την ολοκλήρωση του προγράμματος έχει στείλει την 
Έκθεση αξιολόγησης του προγράμματος. 

11. ΑΝΤΙΚΑΤΑΣΤΑΣΗ ΑΣΚΟΥΜΕΝΟΥ 

Αν ο/η ασκούμενος/η αποχωρήσει οικειοθελώς από το 
φορέα και μέχρι τη συμπλήρωση των πέντε (5) πρώτων μη¬ 
νών του προγράμματος, τότε αντικαθίσταται. Ο/Η αντικα¬ 
ταστάτης του /της ασκούμενου/ης που αποχώρησε θα το¬ 
ποθετηθεί στο φορέα με σύμβαση ισχύος για τον υπόλοιπο 
χρόνο. 

Για οποιαδήποτε μεταβολή προκύψει κατά τη διάρκεια 
του προγράμματος σχετικά με το ιδιωτικό συμφωνητικό ή 
με τα συνημμένα σε αυτό φύλλα, θα πρέπει να ενημερώνε¬ 
ται η Υπηρεσία από την υπηρεσία ή από τον ασκούμενο. 

12. ΩΡΑΡΙΟ-ΑΠΟΛΥΣΕΙΣ 

• Οι ασκούμενοι μπορούν να απουσιάσουν δικαιολογη¬ 
μένα ή αδικαιολόγητα (χωρίς να τους καταβάλλεται απο¬ 
ζημίωση και χωρίς υποχρέωση παράτασης του προγράμ¬ 
ματος) για σαράντα (40) εργάσιμες ημέρες, καθ’ όλη τη 
διάρκεια του προγράμματος. 

• Οι ασκούμενοι μπορούν να λάβουν άδεια διακοπών 
έως σαράντα (40) εργάσιμες ημέρες με αντίστοιχη παρά¬ 
ταση του προγράμματος. 

• Η εργασιακή τους εμπειρία δεν θα υπερβαίνει τις επτά 
(7) ώρες ημερησίως, τις πέντε (5) ημέρες την εβδομάδα 
(Δευτέρα έως και Παρασκευή) και δεν θα πραγματοποιεί¬ 
ται σε βραδινές ώρες (πλέον της 22ας). 

• Σε περίπτωση που ο/η ασκούμενος/η ζητήσει άδεια πα¬ 
ράτασης του Προγράμματος (για λόγους υγείας, εγκυμο¬ 
σύνης κ.λ,π), πέραν των προβλεπόμενων ημερομηνιών, θα 
πρέπει να υποβάλλει έγγραφη αίτηση στην Υπηρεσία του 
Ο.Α.Ε.Δ. που ανήκει ο/η άνεργος/η, η οποία θα εξετασθεί 
από την Επιτροπή που θα οριστεί με απόφαση του Διοικη¬ 
τή του Ο.Α.Ε.Δ. 

13. ΑΠΟΖΗΜΙΩΣΗ ΑΣΚΟΥΜΕΝΩΝ 

Ο Ο.Α.Ε.Δ. θα καταβάλλει στους ασκούμενους για κάθε 
ημέρα και συνολικά όχι πλέον των 22 ημερών ανά μήνα: 

-30 ευρώ ανά ημέρα μικτά για τους Πτυχιούχους Α.Ε.Ι., 
Τ.Ε.Ι. ή ισότιμων τίτλων σπουδών. 

25 ευρώ ανά ημέρα μικτά για τους διπλωματούχους 
Ι.Ε.Κ., αποφοίτους Λυκείου Γενικής Εκπαίδευσης, απόφοι¬ 
τους Τ.Ε.Λ., Ε.Π.Λ., Τ.Ε.Ε. Β’ κύκλου ή ισότιμων τίτλων 
σπουδών. 

Από την ως άνω ημερήσια αποζημίωση θαπαρακρατείται 
ποσοστό 6,45% για ιατροφαρμακευτική περίθαλψη και 1 % 
κατά του επαγγελματικού κινδύνου, εφαρμοζόμενων των 
διατάξεων του άρθρου 18 του Ν. 2458/97 Φ.Ε.Κ. 15/Α/97 
και του άρθρου 18 του Ν. 2874/2000. 

Η λογιστική παρακολούθηση θα γίνεται από τη Διεύθυν¬ 
ση Οικονομικών Υπηρεσιών του Ο.Α.Ε.Δ. σε μηνιαία βάση. 

14. ΔΙΑΔΙΚΑΣΙΕΣ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ 

14.1 Παρακολούθηση. 

Η διαδικασία παρακολούθησης του προγράμματος θα 
πραγματοποιείται από τις Υπηρεσίες του Ο.Α.Ε.Δ., σε τρία 
επίπεδα: Κεντρικό (Διοίκηση), Περιφερειακό, Τοπικό. 

14.2 Έλεγχος 

Προκειμένου να εξασφαλισθεί η αποτελεσματικότητα 
των ενεργειώντου προγράμματος δίαρθ, οι οποίες χρημα¬ 
τοδοτούνται από τον Ο.Α.Ε.Δ., λαμβάνονται τα αναγκαία 
μέτρα με σκοπό: 

• Την τήρηση των προβλεπόμενων από την υπουργική 
απόφαση. 


• Την ορθή υλοποίηση των ενεργειών και τη διαπίστωση 
του εάν αυτές είναι σύμφωνες με τις ισχύουσες ρυθμίσεις. 

• Την πρόληψη ή τη διαπίστωση τυχόν παραβάσεων και 
την υποβολή κυρώσεων. 

Οι ελεγχόμενοι φορείς υλοποίησης υποχρεούνται: 

• Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

• Να τηρούν τα αποδεικτικά στοιχεία και έγγραφα που 
αναφέρονται στην παρούσα υπουργική απόφαση για τρία 
(3) χρόνια μετά τη λήξη του προγράμματος. 

Γ ια την ομαλή πορεία του προγράμματος με σκοπό την 
επίτευξη στόχων του ώστε να μην υπάρχουν αποκλίσεις, 
ανά εξάμηνο θα παρακολουθούνται: 

• Οι εγκριθείσες θέσεις. 

• Η κάλυψη των θέσεων. 

• Η καταβολή των επιχορηγήσεων κλπ. 

Διαδικασία ελέγχου 

α. Ελέγχους διενεργούν οι υπάλληλοι του Ο.Α.Ε.Δ. σύμ¬ 
φωνα με την υπ’ αριθμ. 2/34255/0022/6.6.2001 κοινή 
υπουργική απόφαση. 

β. Ελέγχους μπορούν επίσης να διενεργούν τα εντεταλ¬ 
μένα προς τούτο Εθνικά Ελεγκτικά όργανα και η Ευρωπαϊ¬ 
κή Ένωση. 

15. ΕΠΙΛΥΣΗ ΔΙΑΦΟΡΩΝ 

Γ ια οποιαδήποτε διαφορά προκύψει μεταξύ του Ο.Α.Ε.Δ. 
και των φορέων ή των ασκούμενων δύναται να υποβάλλε¬ 
ται ένσταση (το αργότερο 5 ημέρες μετά την ανακοίνωση 
των αποτελεσμάτων), η οποία θα εξετάζεται από επιτροπή 
που θα οριστεί με απόφαση του Διοικητή του Ο.Α.Ε.Δ. 

16. ΧΡΗΜΑΤΟΔΟΤΗΣΗ 

Οι Οργανισμοί Κοινωνικής Ασφάλισης και ο Ο.Α.Ε.Δ., 
αναλαμβάνουν τη χρηματοδότηση του προγράμματος με 
κάλυψη από τον προϋπολογισμό τους χωρίς αύξηση της 
κρατικής επιχορ. Από τις διατάξεις της παρούσας απόφα¬ 
σης προκαλείται: 

• Δαπάνη ύψους 20.154.420,00 ευρώ η οποία θα βαρύ¬ 
νει τον προϋπολογισμό του Ιδρύματος Κοινωνικών Ασφα¬ 
λίσεων (12.316.590,00 του έτους 2005 και 7.837.830,ΟΟτου 
έτους 2006). 

• Δαπάνη ύψους 2.682.900,00 ευρώ η οποία θα βαρύνει 
τον προϋπολογισμό του Οργανισμού Γεωργικών Ασφαλί¬ 
σεων (1.639.550 του έτους 2005 και 1.043.350 του έτους 
2006). 

• Δαπάνη ύψους 1.809.720,00 ευρώ η οποία θα βαρύνει 
τον προϋπολογισμό του Ταμείου Συντάξεως και Αυτασφα- 
λίσεως Υγειονομικών (1.105.940 του έτους 2005 και 
701.980 του έτους 2006). 

• Δαπάνη ύψους 6.336.000,00 ευρώ, η οποία θα βαρύνει 
τον προϋπολογισμό του Οργανισμού Απασχόλησης Εργα¬ 
τικού Δυναμικού (3.872.000,00 του έτους 2005 και 
2.464.000,00 του έτους 2006) και η οποία θα αποδοθεί από 
Οργανισμούς Κοινωνικής Ασφάλισης. 

Απαραίτητη προϋπόθεση για την υλοποίηση του προγράμ¬ 
ματος αποτελεί η μεταφορά των σχετικών πιστώσεων από 
τους Οργανισμούς Κοινωνικής Ασφάλισης στον Ο.Α.Ε.Δ. 

17. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Ο Ο.Α.Ε.Δ. θα εκδώσει εγκύκλιο στην οποία θα εξειδι¬ 
κεύεται ο τρόπος εφαρμογής της παρούσας απόφασης. 

18. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Φεβρουάριου 2005 

οι ΥΠΟΥΡΓΟΙ 

